Ես 2004թ. մասնակցել եմ «Քաղաքացիական հասարակության զարգացման կենտրոն» հկ-ի «Համայնքի զարգացման դպրոց» ծրագրի դասընթացների առաջին խմբում։ Մեծ ցանկություն ունեի սովորելու համակարգիչ և անգլերեն, քանի-որ աշխատանքի ընդունվելիս այդ երկու առարկայի իմացությունը պարտադիր էր։ Բացի այս երկու առարկաներից ինձ համար հայտնություն էին այնպիսի առարկաներ ինչպիսիքն էին. աշխատանքային էթիկա, հկ կառավարում, գենդերի պատմություն։ Բացի դասերից մենք մասնակցել ենք մշակութային միջոցառումների, այցելել ենք Փարաջանովի տուն- թանգարանը, մասնակցել ենք ցուցահանդեսների, տեսել ենք տարբեր բեմադրություններ։ Ես կուզենաի, որպեսզի այս դասընթացները լինեին շարունակական, քանի-որ երեք ամիսը շատ քիչ էր մեզ համար։ Շնորհիվ այս ծրագրին, ես կարողացա գտնել աշխատանք, այն էլ աշխատում եմ երկու տեղ։